lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en lv
Padomi un ieteikumi papildus drošībai un labsajūtai
Ceļojuma apdrošināšana ir būtiska ceļojuma sastāvdaļa. Pirms došanās ceļojumā iesakām izvēlēties ne tikai ceļojuma galamērķim atbilstošu ceļojuma apdrošināšanas programmu un polisi, bet papildus drošībai noskaidrot tuvākās vēstniecības, konsulātus vai pārstāvniecību atrašanās vietas un kontaktinformāciju.
Ceļotājiem svešās zemēs, bet jo īpaši dienvidos liela vērība jāpievērš personīgajai higiēnai. Iesakām regulāri mazgāt rokas ar ūdeni un ziepēm vai dezinficējošiem līdzekļiem,  neēst nemazgātus augļus un nedzert krāna ūdeni, ēdienreizēm izvēlieties tīras un uzticamas ēstuves un restorānus.
Rūpēs par savu un savu tuvāko veselību, pirms prombraukšanas līdzņemšanai būtu jāsagatavo personīgā aptieciņa, kas satur ne tikai medikamentus, kas tiek lietoti profilaktiski un saasinājumu gadījumos, bet arī pretsāpju līdzekļus, medikamentus gremošanas traucējumu un alerģiju novēršanai, kā arī plāksterus un saites.
Lai rūpētos par savu veselību ceļojuma laikā, pirms izbraukšanas no mītnes valsts, iesākām noskaidrot informāciju par izplatītākajām infekcijām ceļojuma galamērķi, kā arī par to, kāda vakcinācija ir nepieciešama apmeklējot izvēlēto valsti.
Ja ikdienā regulāri izmantojiet ārsta pakalpojumus, pirms prombraukšanas iesakām konsultēties ar ārstējošo ārstu vai ģimenes  ārstu par īpašajām vajadzībām, kādas varētu rasties ceļojuma laikā. Atkarībā no riska pakāpes ārsts var dot īpašus norādījumus vai izrakstīt medikamentus. Iegūstiet informāciju par ceļojuma galamērķa tuvākajām klīnikām.
Ceļotājiem ar īpašajām vajadzībām jāņem vērā, ka ne visās valstīs ir pieejamas ērtības cilvēkiem ratiņkrēslos vai nodrošinātas aklo un kurlo ļaužu vajadzības.  Pirms došanās ceļojumā iesakām pārliecināties par ceļojuma galamērķi pieejamām iespējām un ērtībām. Papildus informācija iegūstama no īpašām organizācijām, ceļotājiem, kas apmeklējuši izvēlēto galamērķi vai tūrisma aģentūrām un operatoriem, kuru mērķtirgus segments ir cilvēki ar īpašajām vajadzībām.
Dodoties izbaudīt ceļojuma priekus zemeslodes siltākajās vietās, saules staru un siltuma izslāpušajiem ceļotājiem iesakām rūpīgi izvērtēt sauļošanās biežumu intensitāti. Piesardzīgiem jābūt ne tikai no saules tiešajiem stariem, bet arī ilglaicīgas atrašanās lielā karstumā.  Saulē uzturoties, izvēlieties jūsu ādas tipam atbilstošu aizsargkrēmu ar atbilstošu aizsarg filtru, nēsājiet cepuri un vieglu, elpojošu apģērbu.
Aktīvās atpūtas cienītājiem iesakām būt uzmanīgiem, izvēlēties savām prasmēm un iemaņām piemērotas un atbilstošas intensitātes aktivitātes, inventāru un darbības vietas. Īpašu uzmanību pievērst neikdienišķiem apkārtējās vides apstākļiem un neierastām situācijām slēpojot, laivu nobraucienu laikā, nirstot vai nodarbojoties ar kādu citu aktivitāti, kas neprasa ikdienas dzīvei nepieciešamo labi attīstīto prasmju pielietošanu.
Ceļojuma laikā naudu, dokumentus un citas vērtīgas lietas turiet pie sevis vai rokas bagāža lidojuma laikā. Skaidru naudu turiet 3 dažādās vietās, bet bankas maksājumu kartes nekad neturiet kopā ar to pin kodiem. Ierodoties viesnīcā lielākas naudas summas un dokumentus ieteicams glabāt viesnīcas seifā, par ko jautāt viesu uzņemšanas personālam. Ņemiet vērā, ka uz galda atstāta nauda var tikt uzskatīta par dzeramnaudu neatkarīgi no tās lieluma. Ekskursiju laikā dokumentus un naudu vēlams glabāt kaklā pakaramā maciņā, kas nēsājams zem virsdrēbju virsējās kārtas.
Pirms došanās ceļojumā iesakām uztaisīt visu svarīgāko dokumentu (pase, autovadītāja apliecība) fotokopijas gadījumam, ja tie tiek nozaudēti vai nozagti. Ceļojumā dodoties vienu kopiju ņemot līdzi, bet otru atstājot mājās vai nododot uzticamiem ģimenes locekļiem.
Iegādājoties ceļojumu, pārliecinieties, ka Jūsu pase ir derīga ne tikai pirms izbraukšanas no valsts, bet arī vismaz 6 mēnešus pēc atgriešanās. Izveidojot  savas pases identifikācijas lapas fotokopiju, Jūs esat parūpējies par vieglāku sevis identificēšanu un jaunu dokumenti izveidi pases nozaudēšanas vai nozagšanas gadījumā.
Drošākai bagāžas pārvadāšanai pārliecinieties, par kodu atslēgu izmantošanu un/vai plastikāta iepakojuma izmantošanu, kā arī par  īpašām atpazīstamības zīmēm gaidot to uz lidostas slīdošās ielidojošo reisu bagāžas lentes.
Lai ceļojuma laikā Jūs varētu baudīt pilnvērtīgu un patīkamu atpūtu, pilnvarojiet kādu no dzimtenē palikušajiem ģimenes locekļiem uzņemties rūpes par dzīves vietu un sadzīviskiem sīkumiem..
Vēstules un avīzes ilgākas prombūtnes laikā
Ilgākas prombūtnes laikā, palūdziet labi zināmiem kaimiņiem izņemt Jūsu pasta kastītes saturu – presi, vēstules un reklāmas piedāvājumus. Pārblīvēta pasta kastīte liecina par saimnieku prombūtni un var dot nevajadzīgu signālu zagļiem. Plānojiet gudri
Dažas īpašumu apdrošināšanas polises satur ierobežojošas līguma atrunas, kas attiecas uz saimnieku ilglaicīgu prombūtni, tāpēc, pirms došanās ilgākā ceļojumā, iesakām, konsultēties ar savu apdrošināšanas aģentu, lai pārliecinātos par izvēlētās apdrošināšanas polises atbilstību Jūsu vajadzībām.
Ūdens, gāze un elektroierīces
Pirms došanās īsākā vai garākā ceļojumā pārliecinieties par visu elektroierīču izslēgšanu, ūdens krānu aizgriešanu un gāzes nogriešanu. Papildus drošībai noslēdziet galveno ūdens un gāzes padeves cauruli. Tas ir viegli un pasargās Jūs no nevēlamām galvassāpēm un uztraukumiem.
Pirms došanās brīvdienās vai atpūtas braucienā, pārliecinieties, ka Jūsu bankas kontā ir pietiekami līdzekļi, lai segtu visus rēķinus, kas atrodas autorizācijas procesā, jo īpaši tos, kas  sastāda mājvietas, auto un cita veida apdrošināšanas izmaksas.
Visas tiesības aizsargātas © 2010 CelojumuApdrosinasana.lv